**Ministru kabineta rīkojuma projekta „Par pirmtiesību izmantošanu un bezmantinieka mantas – nekustamo īpašumu Ezera ielā 21, Valdemārpilī, Talsu novadā pārņemšanu valsts īpašumā un tā nodošanu Talsu novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par pirmtiesību izmantošanu un bezmantinieka mantas – nekustamo īpašumu Ezera ielā 21, Valdemārpilī, Talsu novadā pārņemšanu valsts īpašumā un tā nodošanu Talsu novada pašvaldības īpašumā” (turpmāk – rīkojuma projekts) paredz izmantot pirmtiesības un pārņemt valsts īpašumā nekustamo īpašumu, kas atzīts par bezmantinieka mantu un uz kuru ir pieteiktas kreditoru prasības, un nodot to Talsu novada pašvaldības īpašumā. Rīkojuma projekts spēkā stājas ar tā pieņemšanas dienu.  |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 5. panta desmitā daļa, Talsu novada domes 2017. gada 12. oktobra lēmums Nr. 435 „Par nekustamo īpašumu Ezera ielā 21, Valdemārpilī”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Kurzemes apgabaltiesas zvērināts notārs Indulis Šermukšnis 2017. gada 5. septembrī taisījis notariālo aktu „Par mantojuma lietas izbeigšanu,” kas iereģistrēts aktu un apliecinājumu reģistrā ar Nr. 2514, ar kuru par bezmantinieku mantu atzīts nekustamais īpašums Ezera ielā 21, Valdemārpilī, Talsu novadā, kadastra Nr. 8817 003 0003, kas sastāv no zemes vienības (kadastra apzīmējums 8817 003 0003) Ezera ielā 21, Valdemārpilī, Talsu novadā (turpmāk – nekustamais īpašums). Minētās zemes vienības platība ir 1,0078 ha. Nekustamais īpašums nav reģistrēts zemesgrāmatā.  Mantojuma lietā ir iesniegts kreditora prasījums – Talsu novada pašvaldības kreditora pretenzija par nekustamā īpašuma nodokļa parādu 855,77 *euro* apmērā. Saskaņā ar iepriekš minēto notariālo aktu, nekustamais īpašums ir atzīts par bezmantinieku mantu un piekrīt valstij atbilstoši Latvijas Republikas Civillikuma (turpmāk – Civillikums) 416. panta pirmajai daļai, kas noteic, ka, ja pēc mantojuma atstājēja nāves viņam mantinieki nav palikuši vai šie mantinieki likumiskā termiņā pēc publikācijas par mantojuma atklāšanos nav ieradušies vai nav pierādījuši savas mantojuma tiesības, tad manta piekrīt valstij. Likuma „Par pašvaldībām” 21. panta pirmās daļas 17. punkts paredz pašvaldības tiesības izlemt jautājumu par valstij piekrītošās mantas pārņemšanu pašvaldības īpašumā. Talsu novada dome 2017. gada 12. oktobrī pieņēma lēmumu Nr.435 „Par nekustamo īpašumu Ezera ielā 21, Valdemārpilī” (turpmāk – pašvaldības lēmums), izsakot vēlmi izmantot pirmtiesības uz nekustamo īpašumu, lai to izmantotu likuma „Par pašvaldībām” 15. panta pirmās daļas 2., 6. un 10. punktā noteikto funkciju īstenošanai gādāt par savas administratīvās teritorijas labiekārtošanu un sanitāro tīrību, nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu, sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu. Uz nekustamā īpašuma sastāvā esošās zemes vienības (kadastra apzīmējums 8817 003 0003) atrodas Talsu novada pašvaldībai piederoša būve – stāvlaukums (būves kadastra apzīmējums 8817 003 0003 001). Uz zemes vienības pašvaldības īpašumā esošie sporta laukumi, publiskās tualetes, telšu vieta un skatuve. Pārņemot nekustamo īpašumu pašvaldības īpašumā, pašvaldībai būs iespēja pilnvērtīgi apsaimniekot nekustamo īpašumu. Nekustamā īpašuma lietošanas mērķis ir dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita kvalifikācijā norādīta lietošanas mērķa (kods 0501).  Atbilstoši Ministru kabineta 2013. gada 2. jūlija noteikumu Nr. 364 „Noteikumi par zvērināta tiesu izpildītāja rīcību ar bezmantinieku mantu” 1.1. apakšpunktu nekustamā īpašuma pārvaldīšanu pašlaik nodrošina zvērināta tiesu izpildītāja Dace Cgojeva. Atsavināšanas likuma 5. panta devītā daļa noteic, ja nekustamais īpašums nepieciešams valsts pārvaldes funkciju veikšanai, ministrija septiņu dienu laikā no šā panta astotajā daļā minētās informācijas publicēšanas dienas nosūta zvērinātam tiesu izpildītājam lūgumu veikt nekustamā īpašuma novērtēšanu un izdara valsts akciju sabiedrības „Valsts nekustamie īpašumi” mājaslapā internetā atzīmi par pirmtiesību izmantošanu. Ja nekustamais īpašums nepieciešams pašvaldības funkciju veikšanai un pašvaldība par to ir informējusi Vides aizsardzības un reģionālās attīstības ministriju, atzīmi izdara Vides aizsardzības un reģionālās attīstības ministrija. Neviena no ministrijām, atbilstoši minētajam pantam, nav izdarījusi atzīmi par pirmtiesību izmantošanu valsts akciju sabiedrības „Valsts nekustamie īpašumi” mājaslapā internetā līdz ar to nekustamais īpašums nav nepieciešams valsts funkciju īstenošanai. Atbilstoši Atsavināšanas likuma 5. panta devītajai daļai Talsu novada dome ar 2017. gada 13. oktobra vēstuli Nr. 12-3e/3790 ir nosūtījusi pašvaldības lēmumu Vides aizsardzības un reģionālās attīstības ministrijai (turpmāk – VARAM) un informējusi par pirmtiesību izmantošanu uz nekustamo īpašumu.  Savukārt VARAM ar 2017. gada 24. oktobra vēstuli Nr. 1-14/8134 ir informējusi zvērināto tiesu izpildītāju Daci Cgojevu par to, ka nekustamais īpašums ir nepieciešams pašvaldību funkciju veikšanai un tiks izmantotas pirmtiesības, lai īpašuma pārņemtu pašvaldības īpašumā, kā arī lūgts sniegt informāciju par nekustamā īpašuma vērtību. Tiesu izpildītāja ar 2018. gada 4. aprīļa vēstuli Nr. 03965/011/2018-NOS ir informējusi, ka nekustamam īpašumam ir noteikta piespiedu pārdošanas vērtība, kas ir 5200,00 *euro*. Saskaņā ar Atsavināšanas likuma 5. panta desmito daļu Ministru kabinets 28 dienu laikā pēc tam, kad attiecīgā ministrija saņēmusi novērtējumu, pieņem lēmumu par bezmantinieku mantas pārņemšanu valsts vai pašvaldības īpašumā. Pašvaldība no sava budžeta līdzekļiem, ja nekustamo īpašumu nodod pašvaldībai, iemaksā zvērināta tiesu izpildītāja depozīta kontā naudas līdzekļus nekustamā īpašuma novērtējuma apmērā Ministru kabineta noteiktajā kārtībā.  |
| 3. | Projekta izstrādē iesaistītās institūcijas un publiskas personas kapitālsabiedrības | VARAM, Talsu novada dome. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Talsu novada iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 |  | 0 |  | 0 | 0 |
| 5. Precizēta finansiālā ietekme | x | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nekustamā īpašuma piespiedu atsavināšanas vērtība ir 5200,00 *euro*. Nekustamā īpašuma novērtēšanas izdevumi ir 160 *euro*. Izdevumi, kas saistīti ar nekustamā īpašuma pārņemšanu un reģistrēšanu zemesgrāmatā ir aptuveni 650 *euro*, ko sastāda īpašuma zemes kadastrālās uzmērīšanas izdevumi un īpašuma ierakstīšanu zemesgrāmatā (valsts un kancelejas nodeva 36 *euro*). Minēti izdevumi tiek segti no pašvaldības budžeta līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. |  Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts.)Rīkojuma projekts un tā anotācija pēc izsludināšanas Valsts sekretāru sanāksmē bija publiski pieejami Ministru kabineta tīmekļvietnē www.mk.gov.lv, kur ar tiem varēja iepazīties jebkurš interesents. |
| 2. |  Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut Talsu novada pašvaldībai izmantot pirmtiesības uz nekustamo īpašumu, kas ir kļuvis par bezmantinieka mantu. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. |  Sabiedrības līdzdalības rezultāti | Projekts šo jomu neskar. |
| 4. |  Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Talsu novada dome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem  | Attiecīgās administratīvās teritorijas pašvaldība veiks savas funkcijas, kas noteiktas normatīvajos aktos.Saistībā ar Ministru kabineta rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas.  |
| 3. | Cita informācija | Nav. |

Vides aizsardzības un reģionālās

attīstības ministrs Kaspars Gerhards

Kāpostiņš 67026565

edvins.kapostins@varam.gov.lv